34.   כתב תביעה - גירושין + כתובה
בבית-הדין הרבני האזורי

ב_________                                                                                                  תיק מס'_________
בעניין:

____________ ת"ז __________



על-ידי בא-כוחה עורך-דין _________



מרח' _________  עיר _________




טל' __________  פקס' ________

"התובעת"

(האישה)




נ ג ד




____________ ת"ז __________



מרח' ________  עיר __________




טל' _________ פקס'  _________

"הנתבע"

(הבעל)

מהות התביעה: גירושין + כתובה.

פרשת התביעה
התובעת מתכבדת בזאת להגיש את כתב תביעתה לגירושין וכתובה כנגד הנתבע והכל כאמור וכמפורט להלן בהרחבה.

ואלה נימוקי התביעה:

1.
התובעת תהיה מיוצגת על-ידי עורך-הדין _________ וכתובתו תשמש לצורך המצאת כתבי בי-דין בתיק דנן.
2.
התובעת והנתבע נישאו זל"ז כדמו"י ביום ___________. מנישואים אלה נולדה בתם היחידה, __________, ילידת _________. 
3.
במשך כל תקופת הנישואין ובפרט במהלך התקופה האחרונה חלה החרפה במערכת היחסים בין הצדדים אשר נבעה בעיקר מתקשורת לקויה ביניהם, הן פיזית והן מילולית, כאשר הבסיס לכך היה בהתנהגותו של הנתבע כאמור להלן. 
4.
התובעת תטען, כי מיום נישואיהם הנתבע נמנע מליתן עזרה בבית. הנתבע היה מגיע מיום עבודתו, רואה טלוויזיה ואחר-כך הולך לישון. 
5.
התובעת תטען, כי מאז שחר לידתה של בתם המשותפת היתה היא אשר דאגה לגידולה, חינוכה וטיפוחה של הקטינה כאשר הנתבע היה פסיבי לחלוטין בכל הקשור לקטינה, למעט מעט תשומת-לב אשר נתן בדרכו שלו והמסוייגת. 
6.
התובעת אשר היתה צעירה, בת __________ במועד נישואיה, ועודה צעירה אף כיום, סברה כי התנהגותו זו של הנתבע תחלוף ובמיוחד לאור העובדה כי הנתבע היה מתחרט מייד על מעשיו, מחד, ומבטיח לה הבטחות שונות, מאידך, ובין היתר כי יחדל מהתנהגותו כאמור לעיל - אולם הכל היה לשווא. 
7.
לפני מספר חודשים עזב הנתבע בפתאומיות את הבית. מרגע עזיבתו את הבית נמנע הנתבע מלשלם מזונותיה של הקטינה לרבות תשלום חשמל, ארנונה ומים.
8.
לאור העובדה כי התובעת לא יכלה לשאת לבדה את הוצאות הבית עזבה את מקום המגורים ועברה להתגורר, זמנית, אצל הוריה וכיום היא מחפשת דירה להשכרה. 
9.
התובעת תטען, כי כל תקופת הנישואין הנתבע נמנע מלקיים יחסי אישות עימה, נמנע מלהקשיב למצוקותיה עם הילדה. כך, לדוגמה, ידוע לנתבע כי מפאת מחלה שוהה הקטינה בבית-החולים אולם הנתבע, בא לבקר מספר פעמים בודדים כאשר כל ביקור עורך מספר דקות ואחר-כך הולך הנתבע לענייניו וכל זאת מבלי ליתן עזרה לתובעת בשמירה על הקטינה. 
10.
לאחרונה אף נודע לתובעת כי הנתבע סבל ו/או סובל מבעיות נפשיות, וככל הנראה מחלה המועברת במשפחתו של הנתבע. מידע זה לא היה ידוע לתובעת בעת נישואיה עם הנתבע. 
11.
התובעת תדגיש כי במשך חודשיים איננה מתגוררת עם הנתבע, איננה יוצרת עימו קשר. 
12.
התובעת תטען, כי בנסיבות העניין ולאור העובדה כי משבר בחיי הנישואין של הצדדים נוצר בעטיו של הנתבע - זכאית התובעת לכתובתה. מצ"ב ומסומנת באות "א".
13.
לבית-הדין הרבני האיזורי ב___________ הסמכות העניינית והמקומית לדון בתובענה זו, בין היתר בשל מקום מגוריהם של הצדדים, ב_________. 
14.
אשר-על-כן, מתבקש כב' בית-הדין הרבני הנכבד להזמין את הנתבע לדין ולהורות ולחייבו כדלקמן:

א.
ליתן לתובעת גט פיטורין לאלתר. 

ב.
לחייבו לשלם לתובעת את מלוא כתובתה. 

ג.
לחייבו לשלם לתובעת הוצאות המשפט ושכר-טרחת עורך-דין בצירוף מע"מ כדין. 





_________________




__________, עורך-דין






בא-כוח התובעת

